procesaur/Wiki.mk huggingface dataset:
Август Малмстрем

Јохан Август Малмстрем (|Johan August Malmström; – ) — шведски академски сликар, следбеник на симболизмот. Ликовното образование го стекнал кај Тома Кутир во Париз. Од 1867 до 1894 г. бил професор на уметничката академија во Стокхолм, а од 1887 до 1893 г. службувал како нејзин директор. Работел на предели, портретура, битово и историско сликарство. Во 1888 г. ја илустрирал древната Фритјофова сага.
1 Галерија
2012 (филм)

2012 е американски филм од 2009 год, режиран од Роланд Емерих. Филмот е дистрибуиран од „Columbia Pictures“, а со снимање започнал во август 2008, во Ванкувер.
1 Синопсис
Според календарот на Маите, на 21 декември 2012 година ќе се случи крајот на светот и човештвото. Кога глобалната катаклизма ќе го претвори светот во тотален хаос, разведениот писател на научнофанатастични романи Џексон Куртис, ќе ги проучува прастарите предвидувања сè со цел за спречување на тотално уништување на човечкиот вид.
Во 2009. година, ценетиот тим на научници потврдуваат глобално уништување и дека светот каков што го знаеме наскоро ќе исчезне. До 2012. планот на светските водачи е да спасат што повеќе луѓе, но невозможно е да ги спасат сите. Кога Џек и неговите две деца отпатуваат кон Јелоустоун, и случајно наидуваат во исушено езеро и откриваат тајна на скорешната апокалипса која ја криела владата дотогаш. Џексон мора да ја преземе работата во своите раце додека тргнува на паралелна трка за да се спаси себеси и својата фамилија. Притоа се сведоци на потреси, вулкански ерупции, цунами, и сите други елементирани непогоди, кои Земјата му ги нанесува на човештвото.
Бербери

Берберите се староседелски народ во Северна Африка, западно од реката Нил. Нивната територија на живеење е од Атлантскиот Океан на запад па до оазата Сива во Египет на исток, Средоземно Море на север и реката Нигер на југ. Историски, тие зборувале берберски јазици, кои сочинуваат афрo-азиска група на јазици. Денес, голем дел од населението зборува арапски јазик, но и француски. Голем број од Берберите живеат во Алжир и Мароко. Најголемиот број на Бербери се наоѓа во Мароко каде се 85% од населението се Бербери. Самите Бербери се нарекуваат Имазиген, што во слободен превод значи „слободни луѓе“.
Сериозен човек (филм)

Сериозен човек (|A Serious Man) е американски драма – филм од 2009 год. Премиерата во САД беше одржана на 2 октомври. Филмот доживеа голем број на позитивни реакции како од публиката така и од критичарите.
1 Синопсис
Новиот филм на браќата Коен е сместен во 1967 година, а приказната започнува кога Лари Гопник, професор по физика на еден мирен универзитет, дознава дека неговата сопруга Џудит го напушта поради еден од неговите колеги, Си Аблиман бидејќи смета дека тој многу повеќе и одговара од слабиот Лари. Невработениот брат на Лари, Артур, спие на каучот во дневната, син му Дени има проблем со дисциплината во новото училиште, а ќерка Сара му краде секој ден пари од паричникот за да заштеди за толку посакуваната операција на носот. И додека неговата сопруга и нејзиниот љубовник го уредуваат својот нов дом, а братот му станува сè поголем товар, се појавува анонимно напишано на машина, за да ги саботира шансите на Лари за напредок работа. Во исто време една студентка се обидува да го поткупи за да добие преодна оцена на испитот и му се заканува дека ќе го тужи за навреда. Додека се обидува да воспостави рамнотежа во својот живот, Лари бара совет од три различни места. Со мешавината на црн хумор и лични теми, браќата Коен го направија својот најзрел, а можеби и најдобар филм досега, филм за кој допрва ќе се зборува.
2 Улоги
* Мајкл Штулбарг - Лари Гопник
* Ричард Кинд - Артур Гопник
* Сара Ванер Леник - Џудит Гопник
* Фред Меламед - Си Алибман
* Арон Волф - Дени Гопник
* Џорџ Винер - Раби Нахтнер
* Адам Аркин - Дон Милграм
Меланизам

Меланизам — физиолошка појава при која се јавува зголемена црна или близу црна пигментација, било да е тоа на кожата, пердувите, лушпите на пеперуткините крила или влакната на еден организам. Се јавува како резултат на присуството на пигментот меланин. Меланизмот е спротивен на албинизмот, кој се јавува како резултат на недостаток на меланинот. Всушност, меланизмот се однесува на фенотип во кој пигментацијата на еден организам е целосно или делумно изразена. Кај луѓето, оваа појава се нарекува меланоза.
Меланизмот е најчесто резултат на генетска мутација, но може да настане и од други дразби, како што се абнормалните температурни промени за време на гестацијата (растењето на плодот) кои повремено го менуваат текот на транскрипцијата или транслацијата. Меланизмот, пак, кој е причинет од антропогеното влијание (менување на животната средина од страна на човекот) е познат како индустриски меланизам. Тој се јавувал кај најразлични животни, вклучувајќи ги цицачите (верверички, многу видови на мачки итн.), влекачи и инсекти (''Biston betularia''). Последниот случај на индустриски меланизам со пеперутката од фамилијата на ''Geometridae'', ''Biston betularia'', е класичен пример за оваа појава. Со помош на него се изучуваат принципите на природната селекција.
Комична опера

Операта " buffa " e комична опера која настанала во Италија од т.н. интермега или паузи.
Комичните сцени биле вметнувани помеѓу чиновите на опера сериа, која најчесто имала три чина, а комичната два чина.
Наместо легендарните, историските и митолошките ликови, опера буфа ги разработуала секојдневните ликови.
Поради сево ова, овие интермеца брзо станале популарни и почнале да се изведуваат самостојно, а тоа означувало и создавање на нова посебна оперска гранка.
Во првата генерација на опера буфа, стои забележано името на Џовани Батиста Перголези,со изведба на операта " Слугинката господарка ", во 1733 година.
Археолошко препознавање

Прпознавање или проспекција — недеструктивна метода со која се означува пронаоѓање или утврдување на одредено археолошко наоѓалиште, само на основа на површинско набљудување.
Археолошкото рекогносцирање е почеток на теренското археолошко истражување и го опфаќа прегледот на теренот и бележење на сите податоци кои укажуваат на местата каде може да се очекуваат наоѓалишта.
Поставеноста на теренот, деталите на релјефот, педолошките одлики на почвата, како и разликите кои можат да се приметат во растителноста, укажуваат на могужноста дека луѓето живеле во таа област во минатите времиња. Исто така податоци се добиваат и во текот на замјоделските работи, кога најчесто се доаѓа до случајни наоди. Во археологијата се применуваат покрај традиционалните методи на рекогносцирање на теренот и постапки кои ги вклучуваат методите и инструментите од други области.
Пишаните извори, како патописите, хрониките или преданијата, исто така се од големо значење.
1 Поврзано
* Археологија
* Аеро археологија
* Археолошко ископување
Банка на Танзанија

Банката на Танзанија е централната банка на Танзанија. Таа е одговорна за издавање на државната валута, Танзанискиот шилинг.
Банката е основана со Законот за Банката на Танзанија во 1965 како редовна и монетарна банка, но во 1995 владата одлучила дека установата не може сноси толку одговорности, и затоа во 1995 донела нова варијанта на законот, според кој банката има едниствена цел - да се занимава со монетарна политика.
Со Банката на Танзанија управува извршен одбор составен од 10 директори, од кои 4 се надворешни членови, и има 3 советодавни одбори кои им помагаат. На чело на банката стои гувернер, тројца заменици-гувернери за администрација, економска и финансова политика и финансиска стабилност.
Our Airline

Our Airline (во превод ''Нашата Авиокомпанијата'') е науруска национална авиокомпанија која е создадена на 4 септември 2006 и е заснована на аеродромот во Јарен. Оперира со 9 одредишта во 6 земји.
Ставудин

Ставудин (трговски назив: Zerit) претставува инхибитор на ензимот реверзна транскриптаза на ХИВ вирусот. Оваа супстанца, синтетизирана во шеесеттите години на минатиот век од Jerome Horwitz подоцна е прифатена во Белгија, од страна на Rega Institute for Medical Research како антиретровирално лекарство. Во САД ставудинот бил одобрен за употреба на 24 јуни 1996 година од страна на Food and Drug Administration.
1 Дополнителни извори
* De Clercq E., Perspectives for the chemotherapy of AIDS, Chemioterapia. 1988 Dec;7(6):357-64.
Лапа

Лапа — специјалитет од ориз, вода и афионово семе (мак). Се смета за својствен на кочанскиот регион во Македонија.
Карактеристично за подготовка на лапата е што се користат скршени оризови зрна (''уфак'') што овозможува, по варењето, оризот воопшто да не се забележува, односно се добива еднолична смеса.
Пред да се стави семето од афион, истото се потпечува, па се толчи во соодветен сад (''дибек'') сè додека од него не почне да излегува масло. Потоа се разредува во студена вода, па се истура во зовриена вода во која има сол и масло. Така се вари околу половина час. Потоа се додава оризот и се доварува додека се добие еднолична смеса, на која по вкус може да и се додаде уште сол.
Всушност, лапата е еден вид збогатен пилав, и таа обично се јадела за време на верски празници кога се постело. Така, наместо млеко, за да се збогати ова јадење, се додавало семето од афион.
1 Поврзано
* Сутлијаш
* Пилав
Лотреамон

Гроф Лотреамон (|Comte de Lautréamont), родено име: Изидор Лисјен Дикас (''fr''; - ) — истакнат француски поет роден во Уругвај.
Неговите дела, „Песните на Малдорор“ и „Песни“, имале големо влијание врз модерната литература, особено за надреализмот. Делото „Песните на Малдорор често“ се опишува како прва надреалистичка книга. Тој починал млад на возраст од 24 години.
1 Животопис
Дикас е роден во Монтевидео, Уругвај, како син на Франсоа Дикас, француски конзуларен службеник и неговата сопруга, Жакет-Селестин Давазак. Многу малку се знае за Исидор во детството, освен дека бил крстен на 16 ноември 1847 година, во соборниот храм на Монтевидео и дека неговата мајка починала веднаш потоа, веројатно поради епидемија. Во текот на 1851 година, како петгодишно момче, тој доживеал крајот на осумгодишната опсада на Монтевидео во Аргентинско-уругвајската војна. Дикас бил воспитан да зборува три јазици: француски, шпански и англиски јазик.
Во октомври 1859, на возраст од тринаесет години, Исидор бил испратен во средно училиште во Франција од страна на неговиот татко. Учел во Империјалната гимназија во Тарб. Во текот на 1863 година се запишува во лисејот Барту во По, каде што присуствуваа на часовите по реторика и филозофија како еден од најјаките ученици. Бил добар по цртање на аритметика и ја покажувал својата екстравагантност во начинот на размислување и во стилот. Исидор бил читател на Едгар Алан По, а особено ги сакал Шели и Бајрон, како и Адам Мицкевич, Милтон, Алфред де Мисе, и Бодлер. Во текот на училиштето тој бил фасциниран од Расин и од Корнеј. По дипломирањето, тој живеел во Тарб, каде почнал да се дружи со Жорж Дазе, синот на неговиот старател, и одлучил да стане писател.
Меѓународна скала на јадрени настани

Меѓународна скала на јадрени настани (INES, МСЈН) — мерна скала во 1990 г. од Меѓународната агенција за атомска енергија.
Скалата е инспирирана од Рихтеровата скала, што се користи за опишување на земјотреси. Секое ниво репрезентира, покачување на опасноста од секое претходно ниво. Како и да е, споредувајќи со земјотреси, каде што интензитетот може да биде квантитативен, што може да биде природен, во оваа скала се зима од вештачки јадрени настани.
1 Скала
Има 7 нивоа на INES скалата; 3 ''инциденти''-нивоа и 4 ''несреќи''-нивоа.
7 – Голема несреќа
6 – Сериозна несреќа
5 – Несреќа со пошироки последици
4 – Несреќа со месни последици
3 – Сериозен инцидент
2 – Инцидент
1 – Аномалија
0 – Неутрално - Без безбедносни значења
Ератостен

Ератостен од Кирена — старогрчки математичар, поет, атлетичар, географ и астроном. На него се препишуваа системот на Земјиниот географски координатен систем, а претставува и првиот научник кој го пресметал обемот на Земјата.
1 Мерење на обемот на Земјата
Смислил очигледен и едноставен начин да го измери обемот на Земјата.
Ератостен знаел за денот кога сонцето бил највисоко над Сиена. Одредил дека истиот ден во Александрија, Сонцето во својата највисока точка се наоѓа под агол 1\50 од кругот јужно од неговиот зенит. Ератостен смета дека Александрија и Сиена, кои ги зел како појдовни точки во своите мерења, лежат на ист меридијан. Освен тоа, нему му било познато дека во Сиена, напладне на 22 јуни, сончевите зраци го осветлуваат дното на еден бунар, односно паѓаат под прав агол, односно Сонцето е во зенитот на тој бунар. Во истиот ден и час, Ератостен во Александрија забележал дека сончевите зраци не паѓаат под прав агол туку со вертикалата заклопуваат агол, кој тој го измерил со помош на скафион и утврдил дека изнесува 1\50 дел од кругот или 360/50=7,20 . Тоа значело дека сончевите зраци паѓаат под агол кој е за 7,20 или 70 12' помал од првиот.
Откако го завршил астрономскиот дел од својата работа, требало да ја заврши и геодетската работа, која се состоела од мерење на растојанието- лакот помеѓу Александрија и Сиена. Оваа геодетска работа, Ератостен не ја извршил, односно не извршил мерење на односното растојание, туку, како директор на Александриската библиотека, тој податок го зел од добро водените катастарски книги во кои утврдил дека изнесува 5000 александриски стадии.
2 Значење и влијание
Еден краток расказ на македонскиот писател Живко Гроздановски носи наслов „Ератостен“.
Иван Несторовски

Иван Несторовски (Тресонче, – Скопје, ) — македонски геолог и редовен професор на Институтот за географија при ПМФ во Скопје.
1 Животопис
Несторовски е роден на 17 март 1921 година, во дебарското село Тресонче. Дипломирал и докторирал по геологија на Рударско-геолошкиот факултет во Белград. Покрај педагошката активност на факултетот, каде што држел настава по општа геологија и петрографија, бил еден од пионерите на македонската геологија и многу активен во научноистражувачката дејност од областа на регионалната геологија. Зел учество во изработката на Основната геолошка карта на СФРЈ 1:100.000 (за листовите Охрид, Крушево, Гостивар), а остварил и повеќе проекти од оваа област.
2 Библиографија
Несторовски е автор на неколку дела:
*''Геолошкиот состав и тектонскиот склоп на терените на Сува Гора–Осој–Групчин–долината на Треска'', „Трудови на Геолошки завод на СРМ“, св. 10, Скопје, 1963.
*''Појави на јаглен во реонот Катланово - скопско и негово значење'', Скопје, 1974
*''Стратиграфска положба на слоевите од профилот „Кремен II“ на планината Стогово (Западна Македонија)'', Скопје, 1960
*''Претходно соопштение за стратиграфијата и тектониката од Бистра-Стогово-Кораб-Дешат (Западна Македонија)'', Скопје, 1960
*''Геологија на поширока околина на Лазарополе и Дебар'', Скопје, 1968
*''Тектоника на планината Бистра, Стогово и Кораб со Дешат'', Скопје, 1969
*''Магматски карпи на Бистра, Стогово и Дешат'', Скопје, 1970
*''Инженерско-геолошки услови за градење на ХЕЦ „Бошков Мост Дебарско'', Скопје, 1971
Српска окупација на Албанија

Српската окупација на Албанија се одвивала од ноември 1912 до август 1913 година. Од некои населби во Албанија, српската армија се повлела во 1920 година.
Во Првата балканска војна, Србија, Црна Гора и Грција заеднички го нападнале Османлиското царство и во следните неколку месеци ги поделиле сите територии од царството, кои биле населени со Албанци. Кралството Србија го окупирало поголемиот дел од територијата на Албанија, заземајќи поголем дел од јадранскиот брег на Албанија.
За време на окупацијата се извршени многу злосторства против албанското население со цел целосно да се промени етничкиот карактер на населението коешто живеело на тие простори. Според Коста Новаковиќ, вкупниот број на жртви за време на окупацијата во сите албански области под српска окупација е проценет на околу 120.000 Албанци од двата пола и на сите возрасти. Српската влада, официјално ги негирала поголемиот дел од извештаите за воени злосторства.
Под силен меѓународен притисок, балкански соседи, во средината на 1913 биле принудени да се повлечат од територијата на меѓународно признатата држава Албанија. Во новата држава, Кнжежеството Албанија била вклучена само половина од територијата населена со етнички Албанци, а останатите територии населени со Албанци биле дел од соседните земји. По војната, Косово било составен дел на Србија.
Овие настани значително придонеле за развој на српско-албанскиот конфликт.
Прашник

Прашник (лат. ''stamen'') — машки полов орган кај растенијата, кој во себе го создава поленот. Настанал од листоликите микроспорофили на примитивните голосеменици - предци на скриеносемениците. Збирот на сите прашници во цветот се нарекува андрецеум (Androeceum).
1 Градба
Во најголем број случаи прашникот се состои од прашников конец (filamentum) на чиј врв се наоѓа прашница (anthera). Понатаму, прашницата ја чинат две полуантери (thecae) кои ги поврзува продолжението на прашниковиот конец (conectiv). Самите тие, со една попречна преграда, се поделени на две поленови ќеси (loculi). Прашникот е хомологен на микроспорофилите, а прашниковите ќеси на микроспорангиите.
2 Стадиуми на развој
Листот од кој настанува прашникот, во почетните стадиуми од развојот претставува испупчен (конвексен) израсток (т.н. примордија) кој расте и му дава стапчеста творба, од која ќе се развијат прашниковиот конец и поленовите ќеси. Претпоставката дека прашниците, како и толчникот, настануваат од листот, ја потврдуваат и претворањата на овие органи во листолики, зелени органи кај некои цветови. Тоа се случува поради надворешните агенси, како што е каснувањето на инсектите.
3 Распоред на прашникот
Распоредот на прашникот во цветовите е спирален и во циклуси. Бројот и изгледот на прашникот е важна системска одлика. На пример, повеќето фамилии на уснатици имаат четири прашници, од кои два се подолги, а крстовидните имаат шест прашници, од кои четирите долги настанале со делба на два прашника. Ако прашниците прават еден круг, таквиот андрецеум е ''хаплостемон''.
Кај многу видови прашниците се распоредени во два круга и таквиот андрецеум се нарекува ''диплостемон''. Таков е случајот кај фамилијата лилјани, на пример. Има уште и ''обдиплостемон''. Кај фамилијата орхидеи доаѓа до сраснување на прашникот со столпчето на толчникот, но и кај други видови е забележано сраснување на прашникот и другите делови на цветот, како што се венечните ливчиња.
4 Улога
Главна улога на прашникот е да произведува полен, но може да има и други улоги. Во случај на редукција на венчето можe да ја преземe улогата на овие ливчиња, односно со своите живи бои да ги привлекува опрашувачите, каков што е случајот кај родот Melaleuca. Исто така, на прашникот му се припишува и улога на жлезда, односно улога на нектариум, како кај кукурекот. Во овој случај, прашниците кои ги заменуваат нектариумите немаат способност за создавање поленови зрна и се нарекуваат ''стаминодии''.
Пилав

Пилав — јадење од варен ориз, прелиен со врело масло. Името потекнува од турскиот назив Pilav , кој пак е позајмен од староперсиското پلو, што се изговара ''палау'', односно од иранското polów.
1 Историјат
Еден од најраните пишувани наводи за пилавот може да се најде во историјата за Александар Велики, кога се опишува бактриското гостопримство. (Бактрија била источна иранска провинција, веројатно родното место на жена му на Александар, Роксана и географски се наоѓа во денешен Узбекистан.)
Пилавот обично се смета за еден од најстарите начини на подготовка на ориз, кој има персиски корени. Познато е дека му бил послужен на Александар Велики по неговото заземање на Согдијан, главниот град на покраината Мараканда (денешен Самарканд). Подоцна војската на Александар го донела ова јадење назад во Македонија и тоа се проширило низ цела источна Европа.
2 Разновидност
Во зависност од локалната кујна, пилавот исто така, може да содржи различни видови месо или зеленчук. Пилавот и сличните јадења се карактеристични за Блискиот Исток, Централна и Јужна Азија, Источна Африка, Латинска Америка и Карибите.
Во Италија пилавот е познат под називот ''ризото'', во Иран се вика ''чилав'', а се подготвува и во Кина и Јапонија.
Карл Билд

(роден на ) — шведски политичар, дипломат и нобеловец. Тој бил премиер на Шведска од 1991 до 1994 година и водач на либералната партија на Шведска од 1986 до 1999 годиа. Исто така тој е и министер за надворешни работи од 6 октомври 2006 година.
1 Поврзано
* Шведска
* Швеѓани
Франсоа-Андре Даникан Филидор

Франсоа-Андре Даникан Филидор (роден во Дре на 7 септември 1726 - починал воп Лондон на 31 август 1795) бил француски шахист и музички композитор. Тој се смета дека бил еден од најдобрите шахисти во негово време, но сепак во тоа време титулата „светски правак“ сè уште не постоела. Неговата книга ''Анализа на шаховската игра'' (француски: ''Analyse du jeu des Échecs'') се сметала за стандардно шаховско помагало во следните 100 години. За време на неговиот живот, не бил именуван со целото име, односно најчесто бил именуван како Андре Даникан Филидор.
Технолошко-технички факултет - Пробиштип

1 Историјат
Технолошко-техничкиот факултет во Пробиштип е основан со Одлука на Владата на Република Македонија од 2008 година, како еден од трите нови технички факултети при Универзитетот „Гоце Делчев“ во Штип. Факултетот има за цел да даде придонес во развојот на кадри кои не само што ќе можат да ги прифатат и реализираат достигнувањата на високата технологија, туку да бидат иновативни за нови технологии кои ќе се развиваат на домашни и странски простори.
2 Организација и структура
Функцијата декан на Технолошко-техничкиот факултет ја врши доц. д-р Винета Сребренкоска. Продекан за настава е доц. д-р Димко Димески.
Технолошко-техничкиот факултет создава академска атмосфера во која нашите студенти од земјава и од странство ќе бидат континуирано поттикнати и инспирирани да покажат што знаат и умеат. Технолошко-техничкиот факултет ќе ве оспособи и ќе ве обучи како успешно да ги најдете одговорите на прашањата што ги наметнуваат промените, следејќи го развојот на индустријата и технолошките достигнувања во земјава и во светот.
Студиските програмисе организирани во:
**
Носител на студиите е Технолошко-техничкиот факултет, а реализатор на студиите се катедрите кои се составен дел на Технолошко-техничкиот факултет, а тоа се:
*Катедра за текстилно и органско инженерство
*Kaтедра за конфекционирање и управување со конфекциски процеси
*Катедра за хемиско инженерство и управување и регулација на технолошки процеси
*Катедра за инженерство на материјали
3 Прв циклус на студии
Технолошко-техничкиот факултет ви ја отвора вратата кон нови перспективи, научете да бидете, да знаете, да работите, научете да живеете заедно, научете да се приспособувате на промените! Кај младите генерации изучувањето на новите материјали и запознавањето со новите технологии, како и стекнувањето со нови знаења од областа на текстилот, дизајнот и менаџментот претставува голем предизвик. Иднината е во технологијата и во новите идеи, новите материјали и новите производи. Технолошко-техничкиот факултет ќе ве научи како да бидете различни, иновативни и креативни.
Во првиот циклус на студии на Технолошко-техничкиот факултет се изучуваат следниве студиски програми:
*Нови технологии и материјали
*Текстилно инженерство
*Текстил, дизајн и менаџмет
4 Втор циклус на студии
Во вториот циклус на студии на Технолошко-техничкиот факултет се изучува следнава студиска програма:
*Индустриски дизајн на текстил
Мордор

Мордор (на синдарински ''Црна земја'' и на квенја ''Земјата на Сенката'') е земјата во која живее „непријателот“ Саурон во измислениот свет на делата на Џ. Р. Р. Толкин наречен Средна Земја. Мордор се наоѓа на југоисток од Средна Земја источно од големата река Андуин. Единствената планина во Мордор, Ородруин била одредиштето на ликовите од Дружината на Прстенот (а потоа на Фродо Багинс и Семвајз Гамџи) во нивната потрага за уништување на Единствениот Прстен опишана во Господарот на прстените. Мордор бил единствен бидејќи го обиколувале три огромни планински венци, од север, запад и од југ. Планините строго ја заштитувале земјата од наезда и го спречувале бегството на сите оние кои живееле во Мордор (слуги на Саурон)
de:Regionen und Orte in Tolkiens Welt#Mordor
simple:Middle-earth locations#Mordor
Машински факултет - Виница

Машинскиот факултет во Виница е еден од факултетите на Универзитетот „Гоце Делчев“.
1 Историјат
Машинскиот факултет има единствена мисија која може да се подели во три главни дела:
# давање на продлабочени знаења на кандидатите, односно студирање на дадена област;
# научноистражувачка работа, како втора незаменлива компонента;
# апликативна дејност, односно десеминација на знаењето преку различни типови на проекти во стопанството.
Имајќи ги предвид основните цели, Машинскиот факултет има задача да формира високостручни кадри од областа на машинството.
2 Организација и структура
Функцијата декан на Машинскиот факултет ја врши доц. д-р Дејан Мираковски. Продекан за настава е доц. д-р Мишко Џидров.
Машинскиот факултет им дава силна поддршкана студентите во можностите можност да се стекнат со знаење, со кое самостојно ќе можат да ги решаваат проблемите во делот на проектирање, конструирање, моделирање, димензионирање на склопови и нивни елементи; раководење со производствени процеси во работните организации; заштита на животната средина; Со вашето академско знаење пред вас е отворена можноста за усовршување во одделни области од работата.
Студиските програмисе организирани во:
**
Носител на студиите е Машинскиот факултет, а реализатор на студиите се катедрите кои се составен дел на Машинскиот факултет, а тоа се:
*Катедра за општо-производно машинство
*Катедра за контрола и квалитет
*Катедра за сообраќај и транспорт
3 Прв циклус на студии
Машинството како гранка од техниката има голема примена во секојдневниот живот на луѓето. Оваа гранка е присутна во производството од најмали делови до најголеми склопови кои се произведуваат од различни метали и нивни легури: метална галантерија (завртки, навртки, заковици и др.), возила, металопреработувачки машини, локомотиви за возови, градежни и рударски машини, турбини за хидроцентрали, машини неопходни за производство во текстилната, прехранбената, земјоделската индустрија и во многу други области.
Во првиот циклус на студии на Машинскиот факултет се изучуваат следниве студиски програми:
*Производно машинство
*Транспорт, организација и логистика
Наставата се одвива во следниве градови:
*Виница (Студиски програми: Производно машинство и Транспорт, организација и логистика)
*Струмица (Студиска програма: Транспорт, организација и логистика)
*Штип (Студиска програма: Производно машинство)
4 Втор циклус на студии
Во вториот циклус на студии на Машинскиот факултет се изучува следнава студиска програма:
**
Фарук Иремет

Фарук Иремет (Сиберек, Турција, година) е зазански, турски и шведски писател.
1 Животопис
Фарук Иремет е роден во 1965 година во Cибepeк во Турција. Завршили основно училиште во родниот град, а гимназија во Дијарбакир, каде што работел во периодот од 1982-1983, период по завршувањето на средното образование. Во 1983 година, ги започнал студиите на Универзитетот во Ескисехир како студент по економија. Паралелно со студиите, работел како наставник во основно училиште во близина на Дијарбакир. Во овој период започнал да ги објавува своите први песни и статии во различни списанија. Во 1985, добил награда за статии, објавени во Анкара.
Во 1986 година, се преселил во Шведска. Во 1989, основал издавачќка куќа, која ја именувал Suk. Фарук Иремет продолжил со објавувањето на псни и статии на својот мајчин јазик и во Шведска. Познатите списанија со кои соработувал и во кои биле објавувани негови дела ги вбројуваат списанијата Falköpings Tidning и Snäckan.
Фарук Иремет е член на Друштвото на писатели на Шведска и Здружението на шведски наставници.
2 Автор е на книгите
*''Пустински дожд'', поезија, Suk Yayınları (Иpemet Издаваштво), 1989 година, турски јазик.
*''Антологија на шведските писатели'' (посветено на шведските писатели), Iremet Publishing, 1995
*''Нашиот јазик, зазански'' (за разликите меѓу зазнсакиот, курдскиот и турскиот), Iremet Publishing, 1996.
*''Митра'', поезија, Yarın Yayınları, Анкара, 1996, турски
*''Кревко срце'', поезија, [Иpemet Издаваштво], 1996, зазански
*''Ова срце'', ЦД (текстуални и музички записи), Iremet Publishing, 2005
3 Наводи
***** (шведски)
Припјат

Припјат (|При́п'ять, |При́пять) е напуштен град во зоната околу Чернобил, во северна Украина, Киевска област, блиску до границата со Белорусија. Градот е основан во 1970 год, како живеалиште на работниците од Чернобилската атомската централа, а е напуштен во 1986 година, по Чернобилската несреќа. Населението на градот изнесувало околу 50,000 пред несреќата. Целиот град бил евакуиран за два дена по избивањето на катастрофата.
Авдолеон

Авдолеон (315-285/6 г. п.н.е.) бил крал на Пајонија. Наследник на Патрај кој владеел до 315 год. п.н.е., кога Авдолеон го наследил престолот.
За него не постојат многу историски податоци и тие пред сѐ се темелат на археолошките истражувања на археолозите од Р Македонија. За време на неговото владеење, Пајонија се ослободила од македонската врховна власт и станала независна држава. Тој настојувал да влезе во кругот на дијадосите и да игра активна улога во настаните во Македонија и пошироко. Сел активно учество во антимакедонската коалиција против Деметриј Полиоркет, кој се прогласил за крал на Македонија во 294/3 г.п.н.е. Авдолеон најмногу придонел во развојот на Пајонија и нејзинот доближување до развиениот хеленски свет и културата на државите на Александровите дијадоси. Од 289 год. п.н.е. тој ја снабдувал Атина со жито бидејќи македонскиот крал Антигон Гонат го зазел нејзиното главно пристаниште, Пиреј. Поради пројавеното пријателство, атинското народно собрание му подарило златен венец, му доделило атинско граѓанско право и му подигнала бронзена статуа на Агората. Тој имал развиено широка, разновидна но и квалитетна монетарна продукција, за што сведочат археолошките пронајдоци.
По неговата смрт бил наследен од Аристон (286-85 г. п.н.е.)
1 Наводи
2 Поврзано
* Пајонија
* Пајонско племенско и кралско монетоковање
* Пајонски јазик
* Пајонци
Skazi

Skazi е израелска психоделична транс група, формирана во 1998 година, со двајца членови: ''Asher Swissa''
1 Историја
Skazi (Ашер Свиса и Асаф Б-Бас) започна тренд на поставување на нивниот стил на софт псај-транс електро панк во 1998 година.
Првиот транс албум "Animal", беше издаден во септември 2000 година. Бидејќи претходно бил во локалната панк и хардкор сцена, Skazi прави комбинација на живи гитарски рифови и хардкор тек звуци. Додека музиката беше мешана со други псај-транс стилови, таа исто така беше почувствувана да се сподели со елементи на хард хаус и техно.
Skazi продуцираше четири компилации помеѓу 2001 и 2004 година ( "Zoo1", "Zoo2", "Zoo3" и "Most Wanted"). Skazi има направено многу соработки со други артисти.
Skazi главно настапува на големи псај-транс фестивали во земји како: Израел, Јапонија, Бразил, Мексико, Гватемала, Германија, Грција, Србија, Јужна Африка, Швајцарија, Холандија, Португалија, Австралија, Русија, Индија, Шпанија, Велика Британија, Бугарија, Италија, Унгарија, Данска, Шведска и други земји.
2 Дискографија
*''Animal'' (Shaffel Records, 2001)
*''Zoo1'' (издаден октомври 2001)
*''Storm'' (Shaffel Records, 2002)
*''Zoo2'' (издаден јануари 2003)
*''Zoo3'' (издаден јануари 2003)
*''Animal in Storm'' (специјално изданиде, дупло цд)
*''Most Wanted'' (издаден јануари 2003)
*''Total Anarchy'' (издаден 29 јуни 2006)
Список на дипломатски претставништва на Лихтенштајн

Ова е список на дипломатски претставништва на Лихтенштајн. Ова е мала држава, но има стратешки амбасади во најважните центри во Европа и Америка.
1 Европа
*** Виена (амбасада)
*** Брисел (амбасада)
*** Берлин (амбасада)
*** Ватикан (амбасада)
*** Берн (амбасада)
2 Северна Америка
*** Вашингтон (амбасада)
3 Поврзано
* Надворешни односи на Лихтенштајн
* Лихтенштајн
ТЕКО ТВ

Првата приватна телевизија во Македонија (и во поранешна Југославија) беше формирана во Штип од г. Миле Кокотов во 1989 година. Оваа приватна телевизија беше наречена „ТЕКО ТВ“ но, денес повеќе не постои.
ТЕКО ТВ како прво приватно јавно гласило (прв приватен електронски медиум) беше многу популарен на крајот од осумдесеттите и раните деведесетти години од минатиот век. Тоа е периодот кога во Македонија имаше само два ТВ канали од државната Македонска телевизија и две радио програми од Македонското радио. Беше вистинско освежување во оваа област и предвесник на голем број на приватни електронски и печатени медиуми кои за неколку години достигнаа 300 на број.
Во тој период Македонија, според бројот на приватни ТВ станици во однос на бројот на жители беше прва во Европа.
Astral Projection

Astral Projection е електронска музичка група од Израел која продуцира психоделична и гоа транс музика. Моментални членови се Avi Nissim и Lior Perlmutter. Иако повеќето од нивните изданија ги имаат направено во сопствената издавчка куќа, Trust in Trance (која подоцна се спои со Phonokol), тие исто така имаат издадено записи и за други лејбели, вклучувајќи ги Transient. Во прилог на обемната дискографија, групата има голем број светски турнеи.
1 Историја
Претходник на Astral Projection беше SFX, формирана во Израел во 1989 година и првично се состоеше од Avi Nissim и Lior Perlmutter. Тие го објавија хит синглот во 1991 година наречен ''Monster Mania'', што ги поттикна да почнат да работат на албум. Делото е прекинато кога тие одлучија да патуваат во Њујорк и да ја испробаат среќата таму. Додека Avi наскоро се враќа дома, Lior престојуваше во САД и во 1992 година го издава синглот ''JBIE''. Во 1993 година, со Lior кој сѐ уште е во САД, Avi се здружил со Yaniv Haviv и Guy Sabbag и тие го издаваат синглот ''Another World''. Во почетокот на 1994 година, Lior се враќа во израел да работи на својот материјал со остатокот на членовите под нивниот нов лејбл Trust In Trance. По ова издание, Guy одлучи да ја напушти групата и останатите членови на крајот го смениле името во Astral Projection.
Тие имаат продуцирано девет албуми. Најнов албум е "Ten", кој беше издаден во 2004 година. Astral Projection немаат издадено албум од 2004 година, иако тие објавија неколку синглови од тогаш.
Најпознатите песни се хитови, како што се "Kabalah", "People Can Fly", "Mahadeva" и "Dancing Galaxy".
Четирите најнови песни се "Open Society", "The Prophecy", "One" и "Strange World" кои беа поздравени со ентузијазам од гоа и Psychedelic транс обожаватели. Нивниот претстоен албум ''Open Society'' се очекува да биде објавен во 2010 година (според нивниот Мајспејс профил); оваа порака за датумот на издавање беше пуштена прво јануари 2008 до септември 2008 година, а потоа од септември 2008 до едноставно "2009", а потоа од 2009 до едноставно "2010". После одлагањето во септември 2008 година, на мрежното место на Astral Projection го препишува спорот со BNE, лејбл со кој првично се согласи да го издаде овој албум. Иако ова објаснување не е повеќе на нивното мрежно место, нивната MySpace страница вели дека ''Open Society'' сега ќе биде издаден од Trust in Trance Records.
2 Дискографија
*''Trust in Trance 1'' (1994)
*''Trust in Trance 2'' (1995)
*''Trust in Trance 3'' (1996)
*''The Astral Files'' (1996)
*''Dancing Galaxy'' (1997)
*''Trust In Trance - The Next Millenium'' (1998)
*''Another World'' (1999)
*''In the Mix'' (2000)
*''Amen'' (2002)
*''Ten'' (2004)
Класификација на климата

Класификацијата на климата во системи е начин на групирање на климите во светот. Ваквата класификација може да е во потесна врска со биомските категории, бидејќи живиот свет во некој даден предел зависи од климата. Веројатно најзастапениот систем на класификација на климата е Кепеновата класификација на климата.
Некои системи на класификација на климата:
* Индекс на сувост
* Кепенова класификација на климата
* Холдриџови животни појаси
1 Поврзано
* Биом
* Екозона
* Географски појас
Аерофон

Аерофон — група музички инструменти кои произведуваат звук пред сè со вибрирање на воздухот во нивното тело , без употреба на жици или мембрани. Тоа е една од четирите главни групи на инструменти во класификацијата на изворната шема на музички инструменти на Хорнбостел-Закс.
Хорнбостел-Заксовиот систем ги дели аерофоните според тоа дали воздухот кој вибрира е содржан во инструментот или не.
Првата група (41) ги вклучува инструментите каде воздухот кој вибрира не се содржи во самиот инструмент и таквите инструменти се нарекуваат ''слободни аерофони''. Во оваа група се вклучени инструментите како што е хармониката, како и многу инструменти кои по грешка од повеќето луѓе се нарекуваат дувачки инструменти, како што се сирената и камшикот.
Втората група (42) ги вклучува инструментите каде воздухот кој вибрира се содржи во самиот инструмент и таа ги вклучува скоро сите инсгтрументи кои генерално се нарекуваат дувачки - вклучувајќи го дидгеридуто, на исток, и блех инструментите, на запад, како што се флејтата, обоата и тромбонот.
Покрај тоа, многу силни звуци можат да бидат произведени со звучна експлозија во внатрешноста на звучните шуплини. Инструментите како што е калиопата (свирче на пареа), како и пирофонот можат да се вклучат во втората група.
Astrix

Astrix (''Avi Shmailov'') е диџеј и продуцент на психоделичен транс од областа на под-жанрот Full On на психоделичниот транс.
Тој е роден во СССР во Кавказ на 5 декември 1981, а израснал во Тел Авив, Израел како планински Евреин. Тој почнува да снима музика под името Astrix во 1997 година. Во едно интервју за британската клупска интернет откри дека името беше избрано за едноставно да звучи добро, и не е директно под влијание на ништо посебно.
Во 2006 година достигна Astrix 41-во место (+34 места се подигнал) во DJMag "Top 100 DJs" годишната ранг листа заедно со покачување на неколку други израелски музичари (највисоко рангирани се Infected Mushroom на 9-то место) означувајќи значајна светска популаризација на израелската електронска музичка сцена.
1 Рана кариера
Astrix започнал како DJ во 1995 година пуштајќи алтернативна и музика од 1980-тите години. Тоа во текот на тоа време научи за електронската музика. Во 1997 година тој започна во својата куќа во студиото да прави снимки со користење на личен сметач. Тој го откри трансот во 1997 година откако беше поканет на транс забава. "За првпат тоа беше многу чудно и ново искуство за мене и не можев да се пронајдам, но бев импресиониран од енергијата и влијанието што го врши музиката врз луѓето на таа забава." На почетокот на неговата кариера во доцните 1990-ти тој произведува песни во "nitzhonot" стил на транс, uplifting, anthemic off-shoot на гоа транс.
Неговите први нумери беа "In Peace" и "Eakhis World", кои се појавија и на добро-познатата nitzhonot компилација "Ptzatzot 3."
Во 2003 година на интервју Astrix рече дека всушност тој работел на 3 албуми од Alien Project, но неговиот менаџер Ari Linker не му дал одобрување.
2 Музички стил
Музиката на Astrix е позната по своите цврсти, возечки бас линии и возвишени мелодии. Тоа е многу uplifting и, како што оди психоделичниот транс, доста "тврд" и исто така обично се свири во текот на утрото и изгрејсонцето на отворени транс забави. Многумина размислуваат дека неговиот стил е помеѓу "full-on" и "clubbier" крај на транс, од неговиот експериментален Psychedelic Academy Mix.
3 Влијанија
Astrix музички добил влијание од Infected Mushroom. "Јас ги гледам нив за инспирација и за некој вид на духовно гориво како што беше." Други влијанија попримил од Linkin Park и Тиесто. "Јас, исто така, имам љубов кон мејнстрим бендови како Linkin Park, и за 'клупска персоналност', ми се допаѓа Тиесто, тој многу ме инспирира да видам колку добро може да се меша бизнисот со музиката и колку големо од вас може да стане нешто што било толку мало на почетокот."
Astrix работел со:
* Obikxs
* kerneL.
* Infected Mushroom
* Alien Project
* Astral Projection
* Atomic Pulse
* G.M.S.
4 Дискографија
*''Eye to Eye'' (HOM-Mega Productions) (2002)
*''Artcore'' (HOM-Mega Productions) (2004)
*''Coolio'' (HOM-Mega Productions) (2004)
*''Closer to Heaven'' (Tokyo Dance) (2007)
*''Psychedelic Academy'' (compilation) (Hit Mania UK) (2005)
*'' Future Music (2007)
* ''One Step Ahead (2008)
*''Red means distortion'' (upcoming 2009)
Blizoo

Blizoo беше најголем оператор на Електронска Комуникациска Мрежа во Македонија. Создадена е со обединување на 13 кабелски оператори од Македонија, од страна на група стратешки американски инвеститори.
Нуди повеќе сервиси и разновидни пакети за своите корисници,како Кабелска Аналогна ТВ, Кабелска Дигитална ТВ, Кабелски Интернет (docsis), Кабелски Интернет (LAN), Фиксна Телефонија.
На 11 ноември 2011 година Близу (Blizoo) го купи КејблТел.
На 11 мај 2016 година Близу се спои со Vip operator.
Симјон Симев

Симјон или Симеон Симев (роден на во ) — македонски поет, есеист и новинар.
1 Животопис
Симев студирал историја со историја на уметност на Универзитетот „Кирил и Методиј“ во Скопје. Работел како наставник во гимназија, соработник во Републичкиот секретаријат за култура, новинар во Првата и Одговорен уредник на Радио култура (Трета програма) на Македонското радио .
Симев објавувал стихови, есеи, статии, студии во весници, списанија, периодични публикации. Неговата поезија била издавана во Бугарија и Германија.
2 Книжевно творештво
*''Соспи''. Табернакул, Скопје 1997.
*''Месечина огрева, сонце изгрева''. Наша книга, Скопје 1999.
*''Дамга''. Наша книга, Скопје 2002.
*''Шарената сенка: живопис, литература, музика''. Макавеј, Скопје 2008.
*''Ронливи лета море далечно''. Симев С., Скопје 2010.
Атанас Великов Атанасов

Атанас Великов Атанасов-Божанин (Тачо), (Петрич 1921 - Петрич, 1975) беше македонски борец, учесник во партизанското антифашистичко движење во Пиринска, во Егејска и во Вардарска Македонија. Бил партизан од јануари 1944 година во ЕЛАС, потоа во Петричкиот партизански одред „Антон Попов“, а накрај заменик командант на бригада во НОВ. Со наредба на ГШ на НОВ и ПОМ од 17 септември 1944 година во близина на селото Митрашинци - Беровско, на планината Плачковица е формирана 50<sup>та</sup> Македонско Народно Ослободителна Дивизија на НОВЈ во чиј состав влегле 4<sup>та</sup>, 13<sup>та</sup> и 14<sup>та</sup> МНОУБ. На истиот ден е формирана и 14<sup>та</sup> Македонска народноослободителна ударна бригада „Димитар Влахов“, а во неа на позиција заменик командант од 23 април 1945 до крајот на војната, бил токму Атанас Атанасов.
Учествувал на сите три заседанија на АСНОМ. На Второто заседание ги пренел желбите на македонскиот народ од Пиринскиот дел на Македонија за обединување во една македонска национална држава. 1949 година е уапсен од „Државна безбедност“ во Петрич по што поради своите македонски национални определби, е обвинет дека бил агент на УДБА и агитирал за присоединувањето на Пиринска Македонија кон СР Македонија, односно кон тогашната федерација на СФРЈ. Тој бил затворен и осуден од бугарските власти за време на Резолуцијата на Информбирото.
1 Наводи
Конференција на ООН за климатските промени 2009

Конференцијата на ООН за климатските промени 2009 се одржала во центарот Бела во Копенхаген, Данска, во периодот од 7 до 18 декември 2009 година. На конференцијата претставниците на 192 држави преговарале за постигнување договор со којшто би се намалило човековото влијание врз глобалното затоплување.
Претседавачот со конференцијата, новоименуваната еврокомесарка и поранешна данска министерка за клима, Кони Хедегард рече дека клучно за постигнување договор е изнаоѓање начин за собирање и насочување на јавните и приватните средства за сиромашните држави.
1 Теми за дискусија на Конференцијата
* Изградба на инфраструктура за употреба на електричните возила;* Дускусија за мерките кои се преземаат во Европската Унија со кои треба да се покаже добар пример на останатите земји;* Организирање на јавни кампањи за популаризација на чистите технологии;* Цели кои одделни земји треба да ги постигнат за да се намали емисијата на стакленичките гасови.
2 Поврзани содржини
* Климагејт
* Климатски промени
* Протокол од Кјото
Ментор

Во старогрчката митологија, Ментор (грчки: ''Μέντωρ / Méntōr''; ''Μέντορος'') бил син на Алкум, а како постар, пријател на Одисеј. Кога Одисеј заминал да учествува во Тројанската војна го назначил Ментор за чување на неговата палата, и за воспитувач и заштитник на неговиот син Телемах. Кога Атена го посетила Телемах го зазела ликот на Ментор за да се прикрие од додворувачите на Пенелопа, мајката на Телемах. Преобразена во Ментор, го охрабрува Телемах да им се спортистави на додворувачите и да змине во потрага по својот татко.
Кога Одисеј се враќа во Итака, Атена (преобразена во Ментор) и стрелите на додворувачите немаат никаков ефект на него.
1 Ментор како поим
Првата забележана модерна употреба на зборот може да се најде во книгата „Авантурите на Телемах“ (|Les Aventures de Telemaque), од францускиот писател Франсоа Фенелон Во книгата главниот лик е токму овој Ментор. Книгата е издадена во 1699 и била многу популарна XVIII век и модерната примена на зборот може да кажеме дека произлегува токму од тука.
Ова е значењто на денешната употреба на зборот ментор: верен пријател, советник и наставник, или најчесто поискусна личност. Некои професии имаат „менторски програми“ во кои новодојдениците се ставани во пар со поискусни луѓе, кои ги советуваат и им служат за пример во понатамошниот развој. Училиштата честопати нудат вакви програми на новите ученици или на ученици со потешкотии.
Денес менторите нудат компетентност на помалку искусни поединци за да им помогнат да ги унапредат своите кариери, да го издигнат своето образовине и да ги рашират своите познанства. Во многу облсти луѓето имаат придобивки од менторската врска, на пример:
* Писатели - Х. Ф. Лавкрафт бил ментор на Роберт Блох, Кларк Ештон Смит и Роберт И. Хауард
* Стопанственици - Фреди Лејкер бил ментор на Ричард Бренсон
* Политичари - Аристотел бил ментор на Александар Македонски
* Режисери - РРоџер Корман бил ментор на Френсис Форд Копола, Мартин Скорсезе, Рон Хауард, Питер Богданович, Џонатан Дем, Џо Данте, Џејмс Камерон, Џон Сејлс; Мартин Скорсезе, пак, бил ментор на Оливер Стоун
* Глумци - Лоренс Оливие бил ментор на Ентони Хопкинс; Мартин Ландaу бил ментор на Џек Николсон; Мел Гибсон бил ментор на Хит Леџер
* Музичари - Јохан Кристијан Бах бил ментор на Волфганг Амадеус Моцарт
* Филмови - Оби-ван Кеноби бил ментор на Анакин Скајвокер и неговиот син Лук Скајвокер
* Телевизија - Миранда Бејли била ментор на Мередит Греј, Кристина Јанг, Џорџ О‘Мали, Алекс Карев и Изи Стивенс. Кристина Јанг е ментор на Лекси Греј.
Јужни Алпи

Јужните Алпи (англ. ''Southern Alps'') се планински венец кој се протега долж западната страна на Јужниот Остров на Нов Зеланд, и го дели Јужниот Остров на два дела по целата должина. Поимот „Јужни Алпи“ се однесува на целиот венец, но помалите венци во склоп на него имаат свои имиња.
Аораки/Кукова Планина е највисоката планина на венецот (и во земјата) со 3.754 m. Венецот има уште 16 врва кои надминуваат 3.000 метри во височина. Голем дел од венецот е заштитен како дел од разни национални паркови, од кои позначајни се националниот парк Вестленд, Маунт Аспајринг, и Аораки/Кукова Планина. Според едно пребројување од доцните 1970-ти, Јужните Алпи имале над 3000 ледници поголеми од еден хектар, а најголемиот од нив – Тасмановиот Ледник – е долг 29 километри.
Јужните Алпи ги именувал капетанот Кук на 23 март, 1770, опишувајќи ја нивната „запрепастувачка височина“. Пред Кук ги видел и Абел Тасман во 1642, чиј опис на западното крајбрежје на Јужниот Остров честопати се преведува како „крај издигнат на високо“.
Јужните Алпи се протегаат долж тектонска граница, дел од т.н. Тихоокеански Огнен Прстен, при што Тихоокеанската Плоча на југоисток турка западно и се судира со северно насочената Индоавстралиска Плоча на северозапад. Во текот на изминатите 45 милиони години, судирањата од Тихоокеанската Плоча истиснале карпи со широчина од 20 км образувајќи ги Алпите, иако најголемиот дел од овој истисок денес е одронет. Нагорниот раст бил најбрз во последните 5 милиони години, и ова извишување продолжува и денес благодарјќи на тектонскиот притисок, кој предизвикува земјотреси во Алпскиот Расед. И покрај значителноото извишување, највеќето релативни движења на Алпскиот Расед се странични, а не вертикални.
Бидејќи венецот е ориентиран нормално на предоминантните западни ветришта, венецот создава одлични услови за летање со едрилица. Гратчето Омарама, која е во заветрина од планините, има стекнато меѓународно реноме за неговите услови за воздушно едрење. Предоминантните западни ветришта исто така создаваат и временска појава наречена „Северозападен Лак“, каде влажниот воздух се истиснува нагоре над планините, обликувајќи облачен лак во инаку синото небо. Оваа временска појава честопати е видлива во текот на летото преку Кантербери и Северен Отаго. Тамошниот северозападен ветер е фенски ветер сличен на Чинукот во Канада, каде влажните ветришта удираат во планинските венци и го истиснуваат воздухот нагоре, така разладувајќи го воздухот и кондензирајќи ја влажноста во дожд, па со тоа се добиваат суви топли ветрови во спуштениот воздух во заветрина на планините.
1 Наводи